הנוסע השמיני

ערך זה עוסק בסרט משנת 1979. אם התכוונתם לזיכיון סרטי הקולנוע שבעקבותיו, ראו .
| --- | --- |

כרזת הסרט
 בימוי:  רידלי סקוט
 הופק בידי:  גורדון קרול דייוויד גילר וולטר היל
 תסריט:  דן או'בנון
 עריכה:  טרי רולינגס
 שחקנים ראשיים:  סיגורני ויבר ורוניקה קרטרייט הארי דין סטנטון ג'ון הרט איאן הולם יפת קוטו טום סקריט
 מדבבים:  Helen Horton 
 מוזיקה:  ג'רי גולדסמית'
 צילום:  דרק ונלינט
 מדינה:  בריטניה ארצות הברית
 חברת הפקה:  Brandywine Productions
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  25 במאי 1979
 משך הקרנה:  117 דקות
 שפת הסרט:  אנגלית
 סוגה:  סרט אימה, סרט אימה מדע בדיוני, סרט הרפתקאות, מותחן פסיכולוגי, סרט פנטזיה, סרט אימה פסיכולוגי, סרט מדע בדיוני, סרט מתח, סרט פעולה, סרט בלשי 
 מקום התרחשות:  Acheron, ספינת החלל "נוסטרומו" 
 תקופת התרחשות:  2122 
 תקציב:  $11,000,000
 הכנסות:  $104,931,801
 הכנסות באתר מוג'ו:   alien
 פרסים:  פרס סאטורן לסרט מדע בדיוני  פרס סאטורן לבמאי הטוב ביותר (רידלי סקוט)  פרס באפט"א לסאונד הטוב ביותר (Bill Rowe)  פרס אוסקר לאפקטים הטובים ביותר (בריאן ג'ונסון, ה.ר. גיגר, קרלו רמבלדי, ניק אדלר, דניס אילינג)  פרס סאטורן לשחקנית המשנה הטובה ביותר (ורוניקה קארטריט)  פרס הוגו להצגה הדרמטית (דן אובאנון, רונלד שוסט, רידלי סקוט) 
 סרט הבא:  שובו של הנוסע השמיני
 www.alienlegend.com
 דף הסרט ב־IMDb
 
הנוסע השמיני (באנגלית: Alien, מילולי: חייזר) הוא סרט אימה-מדע בדיוני אמריקאי משנת 1979 שבוים על ידי רידלי סקוט ומככבים בו סיגורני ויבר בתפקיד הראשי ולצדה ורוניקה קרטרייט, טום סקריט, הארי דין סטנטון, ג'ון הרט, איאן הולם ויפת קוטו.
"הנוסע השמיני" נחשב לפריצת דרך במאבק הפמיניסטי שהחל לבוא לידי ביטוי בסוף שנות ה-70. בתסריט המקורי סגן אלן ריפלי היה גבר, אך הבמאי רידלי סקוט התעקש בתוקף על גיבורה-אישה בתפקיד הראשי ואילץ את התסריטאי והמפיקים לעשות זאת. כותרת הסרט מתייחסת לאנטגוניסט העיקרי: יצור אגרסיבי מאוד מהחלל החיצון שעוקב והורג צוות של חללית. דן או'בנון כתב את התסריט על פי סיפור שלו ושל רונלד שושט, בהשפעה של יצירות קודמות של מדע בדיוני ואימה. הסרט הופק על ידי "Brandywine Productions" והופץ על ידי פוקס המאה ה-20, עם המפיקים וולטר היל ודייוויד גילר שביצעו שינויים משמעותיים ותוספות לתסריט בעקבות דרישת הבמאי סקוט. דמות החייזר והאלמנטים הנלוים עוצבו על ידי אמן הסוריאליזם השווייצרי הנס רודי גייגר, בעוד אמני הקונספט רון קוב וכריס פוס עיצבו את ההיבטים האנושיים של הסרט.
"הנוסע השמיני" צבר הן הצלחה ביקורתית והן הצלחה כספית, וקיבל פרס אוסקר לאפקטים הטובים ביותר. פרס סאטורן לסרט המדע בדיוני הטוב ביותר, הבימוי הטוב ביותר לסקוט, ושחקנית המשנה הטובה ביותר לקרטרייט, ופרס הוגו לדרמה הטובה ביותר, יחד עם מספר רב של מועמדויות לפרסים אחרים. הסרט זכה לשבחים בעשרות השנים הבאות, והוכנס לארכיון הסרטים הלאומי של ארצות הברית של ספריית הקונגרס בשנת 2002 לשימור היסטורי כסרט "משמעותי מבחינה תרבותית, היסטורית, או אסתטית". בשנת 2008 הוא דורג במקום ה-7 כסרט הטוב ביותר בז'אנר המדע הבדיוני על ידי מכון הסרטים האמריקאי, וכסרט ה-33 הגדול ביותר בכל הזמנים על ידי מגזין אמפייר.
ההצלחה של "הנוסע השמיני" הולידה זיכיון של רומנים, ספרי קומיקס, משחקי וידאו, צעצועים, וכן שלושה סרטי ההמשך ושלושה סרטי פריקוול. זה גם פיתח את קריירת המשחק של ויבר בכך שזה היה התפקיד הראשי הראשון שלה, ואת סיפורה של הדמות שלה ריפלי במפגשים של עם החייזר שהפך לחוט הנושאי שרץ בסרטי ההמשך "שובו של הנוסע השמיני" (1986), "הנוסע השמיני 3" (1992), ו"הנוסע השמיני 4: התחייה" (1997). סרטי הפריקוול "הנוסע השמיני נגד הטורף" (2004) ו"הנוסע השמיני נגד הטורף 2: רקוויאם" (2007) נטשו נושא זה לטובת קרוסאובר עם זיכיון "הטורף", אך הסרט "פרומתאוס" המהווה חלק ראשון מתוך טרילוגיה מתוכננת, חזר לאותו חוט עלילה.